
ДО 
ОБЩИНСКИ СЪВЕТ
БУРГАС


ДОКЛАДНА  ЗАПИСКА

от ДИМИТЪР НИКОЛОВ НИКОЛОВ  – КМЕТ НА ОБЩИНА БУРГАС

Относно: Кандидатстване на Община Бургас с проект по процедура чрез подбор на проекти  BG14MFOP001-1.008 „Рибарски пристанища, кейове за разтоварване, рибни борси и покрити лодкостоянки“, сектор „Инвестиции в съществуващи рибарски пристанища“ и  сектор „Инвестиции насочени към изграждане и/или модернизация на покрити лодкостоянки“, «Програмата за морско дело и рибарство“ 2014-2020, финансирана  от Европейския фонд за морско дело и рибарство
  

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Моля на основание чл. 33, ал. 5 от Правилника за организацията и дейността на Общински съвет и взаимодействието му с общинската администрация на Община Бургас, на насроченото за 30 май 2017 г. заседание на Общински съвет да бъде разгледана настоящата докладна записка. Мотивите за това са свързани с навременната подготовка и кандидатстване с проектно предложение по процедура чрез подбор на проекти  BG14MFOP001-1.008 „Рибарски пристанища, кейове за разтоварване, рибни борси и покрити лодкостоянки“, сектор „Инвестиции насочени към изграждане и/или модернизация на покрити лодкостоянки“ по „Програмата за морско дело и рибарство“ /ПМДР/ 2014-2020, финансирана  от Европейския фонд за морско дело и рибарство с краен срок 21.06.2017 г. и поради изискването, посочено в условията за допустимост, съгласието за кандидатстване по настоящата процедура да бъде удостоверено с решение на общинския съвет.  
Прилагането на мярка 1.8. „Рибарски пристанища, кейове за разтоварване, рибни борси и покрити лодкостоянки“ ще допринесе за подобряване на конкурентоспособността и жизнеспособността на сектор „рибарство“, включително на дребномащабния крайбрежен флот. Сектор „Инвестиции в съществуващи рибарски пристанища“ има за цел разширяване на пристанищната инфраструктура  и е насочен конкретно към съществуващи рибарски пристанища в градовете Варна и Балчик. Община Бургас инициира подаване на проектно предложение в сектор „Инвестиции насочени към изграждане и/или модернизация на покрити лодкостоянки“, който е без териториални ограничения и допуска инвестиции по цялото крайбрежие на Черно море. 
Проектното предложение включва изграждане на защитена лодкостоянка в акваторията, северно от кв. 54, по плана на кв. Крайморие“, със срок на изпълнение 18 месеца. Максималният размер на допустимата финансова помощ, която Община Бургас може да получи е 800 000 лева. 
С изпълнението на проектното предложение и изграждане на съоръжение, обслужващо дребномащабния риболов, се цели да се създадат условия за развитие на непромишлен риболов в региона, ще се подкрепи местната рибарска общност и ще се създадат условия за съхранение на сектор „рибарство“ в целевата територия. 
	Предвид гореизложеното, на основание чл. 21, ал.1, т.15 от ЗМСМА и в съответствие с Условия за кандидатстване с проектни предложения за предоставяне на безвъзмездна финансова помощ по „Програма за морско дело и рибарство“ 2014-2020, финансирана  от Европейския фонд за морско дело и рибарство, предлагам Общински съвет Бургас да вземе следното


Р Е Ш Е Н И Е :

1. Дава съгласие Община Бургас да кандидатства по процедура  BG14MFOP001-1.008 „Рибарски пристанища, кейове за разтоварване, рибни борси и покрити лодкостоянки“, сектор „Инвестиции насочени към изграждане и/или модернизация на покрити лодкостоянки“, Програмата за морско дело и рибарство 2014-2020, финансирана  от Европейския фонд за морско дело и рибарство.

